अमेरिका राष्ट्रपति डोनाल्ड ट्रंप और सऊदी अरब के सुल्तान ने चरमपंथ के खिलाफ वैश्विक केंद्र का किया उद्घाटन  
 इस केंद्र का उद्देश्य आतंकवादी संगठनों को मुहैया कराई जा रही
टेलीविजन रिपोर्टों के मुताबिक, यह अपनी तरह का विश्व का पहला केंद्र है
 एक अन्य केंद्र की स्थापना हेतु रविवार को ज्ञापन समझौते पर हस्ताक्षर किए
अमेरिका के राष्ट्रपति डोनाल्ड ट्रंप और सऊदी अरब के सुल्तान ने रियाद में कट्टरपंथी विचारधारा से निपटने के लिए एक नए वैश्विक केंद्र का उद्घाटन किया. समाचार एजेंसी एफे के मुताबिक, रविवार को उद्घाटित यह केंद्र इंटरनेट, विशेष रूप से सोशल नेटवर्क पर साझा की गई सूचनाओं की निगरानी करेगा और घृणा फैलाने वाले संदेशों पर रोक लगाएगा.
 
सरकारी टेलीविजन के मुताबिक, डोनाल्ड ट्रंप और सुल्तान सलमान बिन अब्दुल्लाजीज ने मिस्र के राष्ट्रपति अब्देल फतह अल सीसी सहित अन्य नेताओं के साथ इस केंद्र का दौरा किया. यहां कई डिजिटल उपकरण रखे हुए हैं. टेलीविजन रिपोर्टों के मुताबिक, यह अपनी तरह का विश्व का पहला केंद्र है.
 
अमेरिका और खाड़ी सहयोग परिषद (जीसीसी) के कई सदस्यों ने आतंकवाद के लिए किए जा रहे वित्तपोषण से निपटने के लिए एक अन्य केंद्र की स्थापना हेतु रविवार को ज्ञापन समझौते पर हस्ताक्षर किए. अमेरिकी वित्त विभाग की ओर से जारी बयान के मुताबिक, इस केंद्र का उद्देश्य आतंकवादी संगठनों को मुहैया कराई जा रही पूंजी की पहचान कर उनके संबंध में जानकारियां जुटाना है.